Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Tekintettel arra, hogy a panaszok orvos-szakértõ hatáskörébe tartozó orvos-szakmai kérdésekre irányulnak, figyelemmel az Országgyûlés 75/1997. (VII. 18.) OGY határozatára is, az országgyûlési biztos már 2004-es beszámolójában
Paragraph Index: 67

Tekintettel arra, hogy a panaszok orvos-szakértõ hatáskörébe tartozó orvos-szakmai kérdésekre irányulnak, figyelemmel az Országgyûlés 75/1997. (VII. 18.) OGY határozatára is, az országgyûlési biztos már 2004-es beszámolójában is felhívta az egészségügyi miniszter figyelmét, hogy a munkaképesség-csökkenés mértékét és a rehabilitálhatóságot (az egyén szakmai gyakorlata, képzettsége, életkora alapján megállapítható rehabilitálhatóságot) is értékelni képes, a rászorulók állapotának objektív, szakmai megállapításához szükséges orvos-szakértõi szervezet létrehozása és az orvos-szakértõi eljárás új szabályainak megalkotása már elodázhatatlan. A felhívás azonban nem vezetett eredményre. Ugyanakkor más, de hasonló esetkörben jó szabályozás, a jogosultsághoz szükséges feltételek pontos meghatározása pozitív eredményét bizonyítja, hogy a fogyatékossági támogatás orvosi feltételeinek elbírálásával kapcsolatosan a korábbi években érkezett panaszokhoz viszonyítva azok most elenyészõ számban érkeztek. Az OBH 3046/2003. számon indult vizsgálat eredményeként az országgyûlési biztos megállapította, hogy a szociális biztonsághoz való alkotmányos alapjoggal összefüggésben visszásságot okoz, ha az önálló, a társadalombiztosítástól független biztosítási rendszerben mûködõ Magyar Népköztársaság Mûvészeti Alapja, illetve jogutódja a Magyar Alkotómûvészeti Közalapítvány, valamint a Magyar Alkotómûvészek Betegsegélyezõ Pénztára nem gondoskodik megrokkant tagjai ellátásáról. Csak 2005. június 1-jén lépett hatályba a fenti alkotmányos visszásságot megszüntetõ Magyar Köztársaság Mûvészeti Alapjának megszüntetésérõl és a Magyar Alkotómûvészeti Alapítvány létesítésérõl szóló

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes